Karol Linetty

Karol Linetty (s. 2. helmikuuta 1995 Żnin) on puolalainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Torinoa. Hän on pelannut Puolan maajoukkueessa vuodesta 2014.

Linetty nousi Lech Poznańin junioreista edustusjoukkueeseen kaudella 2012–2013. Hän pelasi Puolan Ekstraklasassa neljän kauden aikana 93 ottelua ja teki niissä kuusi maalia. Hän voitti Puolan-mestaruuden vuonna 2015. Kaudella 2015–2016 hän pelasi Eurooppa-liigassa viisi ottelua. Kesällä 2016 Linetty siirtyi italialaisjoukkue Sampdoriaan. Hän pelasi Serie A:ssa neljän kauden aikana 124 ottelua ja teki niissä 11 maalia. Syyskuussa 2020 hän siirtyi samassa sarjassa pelaavaan Torinoon, jossa hän kaudella 2020–2021 pelasi Serie A:ssa 27 ottelua ja teki yhden maalin.

Linetty on pelannut useissa Puolan nuorisomaajoukkueissa. Puolan A-maajoukkueessa hän pelasi ensimmäisen kerran tammikuussa 2014 ystävyysottelussa Norjaa vastaan ja teki ottelussa maalin. Kesäkuun 18. päivään 2021 mennessä hän on pelannut 33 A-maaottelua. Toisen maaottelumaalinsa hän teki lokakuussa 2020 Kansojen liigan ottelussa Bosnia ja Hertsegovinaa vastaan sekä kolmannen kesäkuussa 2021 EM-kilpailujen ensimmäisessä alkulohko-ottelussa Slovakiaa vastaan. Linetty kuului Puolan joukkueeseen EM-kilpailuissa 2016 ja MM-kilpailuissa 2018 mutta ei päässyt kummassakaan turnauksessa kentälle.

Lähteet 

Puolalaiset jalkapalloilijat
Vuonna 1995 syntyneet
Elävät henkilöt